Պակաս արժէքաւոր չէ նաեւ գտածոներից մէկ ուրիշը՝ ցուլի ձուլածոյ պրոնզէ գլուխը: Այն իր ձեւաբանական յատկանիշներով, անկասկած, գայիսոնմականի գլխամասն է հանդիսացել՝ խորհրդանշելով ե՛ւ իշխանութիւն ե՛ւ պաշտամունք: Տեղում յայտնաբերուած արծաթէ երկու պնդօղակների միջոցով այն ժամանակին ամրացուած է եղել փայտէ բռնակին, որի չի պահպանուել: Հեթանոսական հաւատալիքների՝ բազմաստուածութեան այս ժամանակներում, հաւանաբար, տեղի ցեղերի պաշտամունք են հանդիսացել եղջերուն ու ցուլը, գուցէ եւ այլ կենդանիներ: